Mari Kiviniemi

Mari Johanna Kiviniemi (g. 1968 m. rugsėjo 27 d. Seinejokyje, Pietų Pohjanma) – suomių politikė, buvusi Suomijos ministrė pirmininkė (2010–2011 m. birželio mėn.).

Biografija 
Helsinkio universitete baigė ekonomikos ir politologijos studijas. 1995 m. pirmą kartą išrinkta į Eduskuntą (Suomijos parlamentą). 2004 m. tapo ministro pirmininko Matti Vanhaneno patarėja, 2005–2006 m. buvo užsienio prekybos ir vystymo, o 2007–2010 m. – valdymo ir savivaldybių reikalų ministrė jo vadovaujamose vyriausybėse.

M.Vanhanenui dėl ligos atsistatydinus iš užimamų pareigų, 2010 m. birželio mėn. išrinkta Suomijos centro partijos pirmininke, po kelių dienų paskirta šalies ministre pirmininke. Vyriausybei vadovavo iki rinkimų 2011 m. birželio mėn., partijos pirmininke buvo iki 2012 m.

Papildoma informacija 
 M.Kiviniemi buvo 62-ąja Suomijos premjere ir antrąja moterimi šiame poste.
 Ji groja fleita ir pianinu, daug sportuoja, slidinėja.

Nuorodos 
 Asmeninis puslapis

Šaltiniai 

|-

Suomijos ministrai pirmininkai
Suomijos parlamento nariai
Suomijos užsienio prekybos ministrai
Suomijos valdymo ir savivaldybių reikalų ministrai